Ingrid paistab olevat väga rahul, et see tema üles on tõusnud. Ta tahaks, et Eestis oleks rohkem ülemusi, kes oma alluvaid niimoodi hinge võtaks, hoiaks ja lõbustaks, nagu tema seda teeb. "Sa pead ikka showman ka olema, kui sa tahad, et su inimesed tunneksid end mõnusalt ja saaksid oma pinged maha! Ma saan nad naerma ja see on mulle tähtis: et me ei alustaks oma tööpäeva kurbtõsiselt, veri kurgus…Igal koosolekul teen vähemalt ühe sketši! Tõusen isegi laua tagant püsti ja teen pantomiimi! Kui meie koosolekutel oleks piilukaamera ja seda näidataks televiioonis, vaat sellest tuleks hittseriaal! Hitt! Ja mis peaasi, inimestel on hea olla ja me paneme algusest peale oma ajakirja selle mõnuenergia sisse, mille lugeja sealt kätte saab."